Heap və Stack anlayışları aparat təminatı ilə deyil proqram təminatı ilə bağlı anlayışlardır. Yəni bu iki yaddaş sahəsi RAM-da hər hansı fiziki yaddaş sahəsi deyil. Sadəcə olaraq yazdığımız proqram icra zamanı dəyişənləri saxlamaq üçün istifadə etdiyi yaddaşı iki hissəyə ayırır. **Stack** yaddaşı kod yazarkən dəyəri statik olaraq təyin olunan primitive tipli deyisenleri və obyekt referanslarını (referance) özündə saxlayır. Primitiv tipli dəyişənlərin istifadə edəcəkləri yaddaş sahəsi əvvəlcədən təyin olunur və yaddaşda müəyyən bir ünvana sahib olur. **Heap** yaddaş sahəsi kodda elan olunan və proqramın icrası zamanı hər hansı bir mərhələsində dinamik olaraq dəyişə bilən və yaddaşda primitiv tiplərə nəzərən daha çox yer tutan obyektləri saxlamaq üçün ayrılır. Biz kodda hər hansı dəyişən elan edərkən onun dəyərini təyin etmədiyimiz zaman bir pointer*,* yəni bir referansyaratmış oluruq

Məsələn, primitiv tiplərdən int (integer) tipə malik “a = 32” dəyişəni birbaşa 32 dəyəri ilə stack yaddaşda saxlanır. Digər tərəfdən referans tipə malik array (məs: b = array.array(‘i’, [1, 2, 3])) dəyişəninin qaşılığında bir array obyekti yarandığı üçün onu işarə edən referans stack yaddaşında, onun dəyəri olan obyekt isə heap yaddaşda saxlanır.

Heap və stack yaddaşlarının digər fəqli cəhəti isə odur ki, stack yaddaşı siz idarə etmirsiniz.